**Győrtelek Község Önkormányzata**

 **Képviselő-testületének**

**9/2016.(VI.21.)** **önkormányzati rendelete**

**a települési támogatás és az önkormányzat által nyújtott egyéb szociális ellátások helyi szabályairól szóló 5/2015. (II.26.) számú önkormányzati rendelet módosításáról**

Győrtelek Község Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 1. § (2) bekezdésében, 10. § (1) bekezdésében, 26. §-ban, 132. § (4) bekezdésének a) és g) pontjában és a 134/E. §-ban, a közfoglalkoztatásról és a közfoglalkoztatáshoz kapcsolódó, valamint egyéb törvények módosításáról szóló 2011. évi CVI. törvény 1. § (4a) bekezdés b) pontjában kapott felhatalmazás alapján, valamint a gyermekek védelméről és a gyámügyi igazgatásról szóló 1997. évi XXXI. törvényben 18. §. (2) bekezdésében, a 131. §. (1) bekezdésében kapott felhatalmazás alapján, az  Alaptörvény  32. cikk (1) bekezdés a) pontjában meghatározott feladatkörében, az Alaptörvény 32. cikk (2) bekezdésében és Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában meghatározott feladatkörében eljárva a következőket rendeli el:

1. **§**

Győrtelek Község Önkormányzat Képviselő-testületének 5/2015. (II.26.) számú önkormányzati rendelet 8. § (1) bekezdésben szereplő „*Gyógyszertámogatás állapítható meg annak a személynek, akinek családjában**az egy főre jutó havi nettó jövedelem nem haladja meg az öregségi nyugdíj mindenkori legkisebb összegének (a továbbiakban: nyugdíjminimum) 145 %-át, egyedülélő esetében 200 %-át, azon családok esetében, ahol a család minden tagja betöltötte 70. életévét 200 %-át, 70 éven felüli egyedülélők esetében 250 %-át…”* szövegrész helyébe a következő szövegrész lép:

***„Gyógyszertámogatás állapítható meg annak a személynek, akinek családjában az egy főre jutó havi nettó jövedelem nem haladja meg az öregségi nyugdíj mindenkori legkisebb összegének (a továbbiakban: nyugdíjminimum) 200 %-át, egyedülélő esetében 250 %-át, azon családok esetében, ahol a család minden tagja betöltötte 70. életévét 250 %-át, 70 éven felüli egyedülélők esetében 300 %-át…”***

1. **§**

Jelen rendelet a kihirdetést követő napon lép hatályba és az azt követő napon hatályát veszti.

K.m.f.

|  |  |
| --- | --- |
| Halmi József s.k. | Dr. Kovács Adrienn s.k. |
| polgármester | jegyző |

Kihirdetési záradék:

A rendelet 2016. június 21.

 Dr. Kovács Adrienn s.k.

 jegyző